6.

KÜLÖNLEGES FELSZERELÉSI ELŐÍRÁSOK 6.1. Távolsági fényszórók 6.1.1. Száma: egy vagy kettő. 6.1.2. Elrendezési vázlat: nincs különleges előírás. 6.1.3. Elhelyezés 6.1.3.1. Szélességben: — egy független távolsági fényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a távolsági fényszóró vonatkozási pontjának a jármű hosszanti középsíkjában kell lennie, ha pedig egymás mellett, akkor vonatkozási pontjaiknak a jármű hosszanti középsíkjával szimmetrikusan kell elhelyezkedniük, — egy másik első lámpával kölcsönösen egymásba épített távolsági fényszórót úgy kell felszerelni, hogy vonatkozási pontja a jármű hosszanti középsíkjában legyen. Ha azonban a jármű a távolsági fényszóró mellett elhelyezett független tompított fényszóróval is fel van szerelve, ezek vonatkozási pontjainak a jármű hosszanti középsíkjára szimmetrikusan kell elhelyezkedniük, — két távolsági fényszórót, amelyek közül az egyik vagy mindkettő egy másik első lámpával van kölcsönösen egymásba építve, úgy kell felszerelni, hogy vonatkozási pontjaik a jármű hosszanti középsíkjára szimmetrikusan helyezkedjenek el. 6.1.3.2. Hosszirányban: a jármű elején. Ez az előírás akkor teljesül, ha a jármű vezetőjét a kisugárzott fény nem zavarja sem közvetlenül, sem közvetetten a visszapillantó tükörből, illetve a jármű egyéb visszaverő felületén tükröződve. 6.1.3.3. Önálló távolsági fényszóró esetén a világítófelület széle és a tompított fényszóró világítófelületének széle közötti távolság nem lehet nagyobb 200 mm-nél. 6.1.3.4. Két távolsági fényszóró esetén a két világítófelület közötti távolság nem lehet nagyobb 200 mm-nél. 6.1.4. Geometriai láthatóság A világítófelület láthatóságát biztosítani kell egy olyan tartományon belül, amelyet a világítófelület kontúrvonalából kiinduló és a fényszóró vonatkozási tengelyével legalább 5°-os szöget képező alkotók határolnak, még azokban a zónákban is, amelyek a szóban forgó megfigyelési irányban nem tűnnek megvilágítottnak. A geometriai láthatósági szög csúcspontjának a világítófelületnek a távolsági fényszóró lencséjének homlokfelületét érintő keresztirányú síkon vett vetületeit kell tekinteni. 6.1.5. Irányítás: előre. Elfordulhat a kormányzási szöggel együtt. 6.1.6. Csoportosítható a tompított fényszóróval és az első helyzetjelző lámpával. 6.1.7. Más lámpával nem kombinálható. 6.1.8. Kölcsönösen egymásba építhető a következő lámpákkal: 6.1.8.1. tompított fényszóró; 6.1.8.2. első helyzetjelző lámpa; 6.1.8.3. ködfényszóró. 6.1.9. Elektromos kapcsolás A távolsági fényszórók csak egyidejűleg bekapcsolhatók lehetnek. A tompítottról távolsági fényre történő átváltásnál az összes távolsági fényszórónak világítania kell. A távolsági fényről tompítottra történő átváltásnál az összes távolsági fényszórónak egyszerre kell kikapcsolódnia. A tompított fényszórók távolsági fényszórókkal együtt is égve maradhatnak. 6.1.10. Bekapcsolás-visszajelző lámpa: kötelező. Kék fényű nem villogó visszajelző lámpa. ▼M1 6.1.11. Egyéb követelmények: — a kanyarban bedőlésre hajlamos járművek távolsági fényszórói felszerelhetőek az 53. sz. ENSZ-EGB-előírás 2.25. szakaszában meghatározott, vízszintes dőlést korrigáló rendszerrel (HIAS), feltéve, hogy az említett előírás HIAS alkalmazására vonatkozó összes követelménye teljesül, — az egyidejűleg bekapcsolható fényszórók együttes legnagyobb fényerőssége nem haladhatja meg a 430 000 cd értéket, amely a 100 referenciaértéknek felel meg. ▼B 6.2. Tompított fényszórók 6.2.1. Száma: egy vagy kettő. 6.2.2. Elrendezési vázlat: nincs különleges előírás. 6.2.3. Elhelyezés 6.2.3.1. Szélességben: — egy független tompított fényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a tompított fényszóró vonatkozási pontjának a jármű hosszanti középsíkjában kell lennie, ha pedig egymás mellett, akkor vonatkozási pontjaiknak a jármű hosszanti középsíkjával szimmetrikusan kell elhelyezkedniük, — másik első lámpával kölcsönösen egymásba épített tompított fényszórót úgy kell felszerelni, hogy vonatkozási pontja a jármű hosszanti középsíkjában legyen. Ha azonban a jármű el van látva egy független távolsági fényszóróval is, amely a tompított fényszóró mellett van elhelyezve, akkor vonatkozási pontjaiknak a jármű hosszanti középsíkjára szimmetrikusan kell elhelyezkedniük, — két tompított fényszórót, amelyek közül az egyik vagy mindkettő egy másik első lámpával van egymásba építve, úgy kell felszerelni, hogy vonatkozási pontjaik a jármű hosszanti középsíkjára szimmetrikusan helyezkedjenek el. 6.2.3.2. Magasságban: legalább 500 mm és legfeljebb 1 200 mm a talajszint felett. 6.2.3.3. Hosszirányban: a jármű elején. Ez az előírás akkor teljesül, ha a jármű vezetőjét a kisugárzott fény nem zavarja sem közvetlenül, sem közvetetten a visszapillantó tükörből, illetve a jármű egyéb visszaverő felületén tükröződve. 6.2.3.4. Két tompított fényszóró esetén a két világítófelület közötti távolság nem lehet nagyobb 200 mm-nél. 6.2.4. Geometriai láthatóság Ezt az I. melléklet A. 10. pontjában megadott α és β szögek határozzák meg: α = 15° felfelé és 10° lefelé; β = 45° balra és jobbra, egyetlen tompított fényszóró esetén; 45° kifelé és 10° befelé, két tompított fényszóró esetén. A fényszóró közelében lévő lemezek és az egyéb részekből eredő másodlagos hatások nem zavarhatják a többi úthasználót. 6.2.5. Irányítás: előre. Elfordulhat a kormányzási szöggel együtt. A tompított fény függőleges irányítottságának –0,5 % és –2,5 % között kell lennie, kivéve külső beállítóberendezés esetén. 6.2.6. Csoportosítható a távolsági fényszóróval és más első lámpákkal. 6.2.7. Más lámpával nem kombinálható. 6.2.8. Kölcsönösen egymásba építhető a távolsági fényszóróval és egyéb első lámpákkal. 6.2.9. Elektromos kapcsolás A tompított fényre történő átkapcsoláskor a távolsági fénynek egyidejűleg ki kell aludnia, míg a tompított fény a távolsági fényre kapcsoláskor égve maradhat. 6.2.10. Bekapcsolás-visszajelző lámpa: választható. Zöld színű, nem villogó visszajelző lámpa. 6.2.11. Egyéb követelmény: nincs. 6.3. Irányjelző lámpák 6.3.1. Száma: oldalanként kettő. 6.3.2. Elrendezési vázlat: két irányjelző lámpa elöl és két irányjelző lámpa hátul. 6.3.3. Elhelyezés 6.3.3.1. Szélességben: — a világítófelületnek a hosszanti középsíktól vett legtávolabbi szélei 400 mm-nél nem lehetnek távolabb a jármű legkülső szélességi pontjától, — a világítófelületek belső széleinek egymástól legalább 600 mm távolságra kell lenniük, — az irányjelző lámpák és a legközelebbi tompított fényszóró világítófelülete közötti legkisebb távolság: — — 75 mm, ha az irányjelző minimális fényereje 90 cd, — 40 mm, ha az irányjelző minimális fényereje 175 cd, — 20 mm, ha az irányjelző minimális fényereje 250 cd, — ≤ 20 mm, ha az irányjelző minimális fényereje 400 cd. 6.3.3.2. Hosszirányban: a jármű hosszirányban leghátsó pontján átmenő keresztirányú sík és a hátsó irányjelző lámpák vonatkozási pontja közötti távolság nem lehet 300 mm-nél nagyobb. Az oldalkocsi első irányjelző lámpájának az oldalkocsi tengelye előtt, a hátsó irányjelző lámpájának pedig az oldalkocsi tengelye mögött kell lennie. 6.3.4. Geometriai láthatóság Vízszintes szög: lásd a 2. függeléket. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a lámpa 750 mm-nél kisebb magasságban van elhelyezve. 6.3.5. Irányítás Az első irányjelző lámpák elfordulhatnak a kormányzási szöggel együtt. 6.3.6. Egy vagy több lámpával csoportosítható. 6.3.7. Más lámpával nem kombinálható. 6.3.8. Nem építhető kölcsönösen egymásba másik lámpával. 6.3.9. Elektromos kapcsolás Az irányjelző lámpáknak más lámpáktól függetlenül kell kapcsolódniuk. A jármű azonos oldalán lévő összes irányjelző lámpa ki- és bekapcsolásának ugyanazzal a kapcsolóval kell történnie. 6.3.10. Működés-visszajelző lámpa: kötelező. Ez lehet optikai vagy akusztikus, vagy mindkettő. Ha optikai, akkor minden normál vezetési testtartásból látható zöld villogó fénynek kell lennie. Ennek az egyik irányjelző lámpa üzemzavara esetén ki kell aludnia, vagy villogás nélkül kell folyamatosan égnie, vagy a villogás gyakoriságának kell egyértelműen változni. Ha a visszajelző akusztikusan működik, akkor ennek jól hallhatónak kell lennie, és az optikai működés-visszajelzővel megegyező működési tulajdonságokat kell mutatnia. 6.3.11. Egyéb követelmény A következő jellemzők mérése során az áramfejlesztő generátor csak a motor és a világítókészülékek működtetéséhez szükséges áramköröket táplálhatja. 6.3.11.1. A villogó jelzés bekapcsolását követően a lámpáknak legfeljebb egy másodperc múlva fel kell gyulladniuk, majd ezt az első lámpa kialvásának legfeljebb másfél másodperc múlva kell követnie. 6.3.11.2. Minden olyan járműnél, amelynek irányjelző lámpái egyenárammal működnek: 6.3.11.2.1. a villogási frekvencia percenként 90 ± 30; 6.3.11.2.2. a jármű azonos oldalán lévő irányjelző lámpáknak azonos fázisban és frekvenciával kell villogniuk. 6.3.11.3. Minden olyan járműre, amelynek irányjelző lámpái váltóárammal működnek – ha a motor fordulatszáma a maximális sebességhez tartozó fordulatszám 50 és 100 %-a között van –, a következők vonatkoznak: 6.3.11.3.1. a villogási frekvenciának percenként 90 ± 30-nak kell lennie; 6.3.11.3.2. a jármű azonos oldalán lévő irányjelző lámpák villoghatnak egyidejűleg vagy váltakozva. Az 1. függelékben meghatározott zónákban az első lámpák nem látszódhatnak hátulról, a hátsó lámpák pedig elölről. 6.3.11.4. Minden olyan járműre, amelynek irányjelző lámpái váltóárammal működnek – ha a motor fordulatszáma a gyártó által megadott üresjárati fordulatszám és a maximális sebességhez tartozó fordulatszám 50 %-a között van –, a következők vonatkoznak: 6.3.11.4.1. a villogási frekvenciának a 90 + 30 és a 90 – 45 per perc tartományban kell lennie; 6.3.11.4.2. a jármű azonos oldalán lévő irányjelző lámpák villoghatnak egyidejűleg vagy váltakozva. Az 1. függelékben meghatározott zónákban az első lámpák nem látszódhatnak hátulról, a hátsó lámpák pedig elölről. 6.3.11.5. Az egyik irányjelző lámpa – nem rövidzárlatból eredő – üzemzavara esetén a többi lámpának tovább kell villognia, illetve folyamatosan világítania, azonban az előbbi esetben a villogási frekvencia eltérhet az előírt frekvenciától. 6.4. Féklámpák 6.4.1. Száma: egy vagy három (ezek közül az oldalkocsin csak egy). 6.4.2. Elrendezési vázlat: nincs különleges előírás. 6.4.3. Elhelyezés 6.4.3.1. Szélességben: a legkülső féklámpák világítófelületének külső széle és a jármű szélességben legkülső pontja közötti oldalirányú távolság nem lehet 400 mm-nél nagyobb. Amennyiben egy harmadik féklámpa is fel van szerelve, ennek a másik – nem az oldalkocsira szerelt – féklámpához képest a motorkerékpár hosszanti középsíkjára szimmetrikusan kell elhelyezkednie. 6.4.3.2. Magasságban: legalább 250 mm és legfeljebb 1 500 mm a talajszint felett. 6.4.3.3. Hosszirányban: a jármű hátulján. 6.4.4. Geometriai láthatóság Vízszintes szög: 45° balra és jobbra. Az oldalkocsira szerelt féklámpánál: 45° kifelé és 10° befelé. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mm-nél kisebb magasságban van elhelyezve. 6.4.5. Irányítás: hátrafelé. 6.4.6. Csoportosítható egy vagy több hátsó lámpával. 6.4.7. Más lámpával nem kombinálható. 6.4.8. Kölcsönösen egymásba építhető a hátsó helyzetjelző lámpával. 6.4.9. Elektromos kapcsolás: fel kell gyulladnia, ha legalább az egyik üzemi féket működtetik. 6.4.10. Bekapcsolás-visszajelző lámpa: nem megengedett. 6.5. Első helyzetjelző lámpák 6.5.1. Száma: kettő vagy három (ezek közül az oldalkocsin csak egy). 6.5.2. Elrendezési vázlat: nincs különleges előírás. 6.5.3. Elhelyezés 6.5.3.1. Szélességben: a legkülső első helyzetjelző lámpák világítófelületének külső széle és a jármű szélességben legkülső pontja közötti oldalirányú távolság nem lehet 400 mm-nél nagyobb. Amennyiben egy harmadik első helyzetjelző lámpa is fel van szerelve, ennek a másik – nem az oldalkocsira szerelt – első helyzetjelző lámpához képest a motorkerékpár hosszanti középsíkjára szimmetrikusan kell elhelyezkednie. 6.5.3.2. Magasságban: legalább 350 mm és legfeljebb 1 200 mm a talaj felett. 6.5.3.3. Hosszirányban: a jármű elején. 6.5.4. Geometriai láthatóság Vízszintes szög: 80° kifelé és 45° befelé. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a lámpa 750 mm-nél kisebb magasságban van elhelyezve. 6.5.5. Irányítás: előre. Elfordulhat a kormányzási szöggel együtt. 6.5.6. Csoportosítható minden egyéb első lámpával. 6.5.7. Kölcsönösen egymásba építhető minden más első lámpával. 6.5.8. Elektromos kapcsolás: nincs különleges előírás. 6.5.9. Bekapcsolás-visszajelző lámpa: kötelező. Zöld színű nem villogó visszajelző lámpa; ettől a visszajelzőtől el lehet tekinteni, ha a műszerfal-világítás csak az első helyzetjelző lámpával egyidejűleg kapcsolható be és ki. 6.5.10. Egyéb követelmény: nincs. 6.6. Hátsó helyzetjelző lámpák 6.6.1. Száma: kettő vagy három (ezek közül az oldalkocsin csak egy). 6.6.2. Elrendezési vázlat: nincs különleges előírás. 6.6.3. Elhelyezés 6.6.3.1. Szélességben: a legkülső hátsó helyzetjelző lámpák világítófelületének külső széle és a jármű szélességben legkülső pontja közötti oldalirányú távolság nem lehet 400 mm-nél nagyobb. Amennyiben egy harmadik hátsó helyzetjelző lámpa is fel van szerelve, ennek a másik – nem az oldalkocsira szerelt – hátsó helyzetjelző lámpához képest a motorkerékpár hosszanti középsíkjára szimmetrikusan kell elhelyezkednie. 6.6.3.2. Magasságban: legalább 250 mm és legfeljebb 1 500 mm a talajszint felett. 6.6.3.3. Hosszirányban: a jármű hátulján. 6.6.4. Geometriai láthatóság Vízszintes szög: 80° kifelé és 45° befelé. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mm-nél kisebb magasságban van elhelyezve. 6.6.5. Irányítás: hátra. 6.6.6. Csoportosítható minden más hátsó lámpával. 6.6.7. Kombinálható a hátsó rendszámtáblát megvilágító lámpával. 6.6.8. Kölcsönösen egymásba építhető a féklámpával vagy a hátsó nem háromszögletű fényvisszaverővel vagy mindkettővel, vagy pedig a hátsó helyzetjelző ködlámpával. 6.6.9. Elektromos kapcsolás: nincs különleges előírás. 6.6.10. Bekapcsolás-visszajelző lámpa: választható. Ezt a funkciót esetleg az első helyzetjelzőhöz használt berendezés is betöltheti. 6.6.11. Egyéb követelmény: nincs. 6.7. Ködfényszórók 6.7.1. Száma: egy vagy kettő. 6.7.2. Elrendezési vázlat: nincs különleges előírás. 6.7.3. Elhelyezés 6.7.3.1. Szélességben: — egy ködfényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a ködfényszóró vonatkozási pontjának a jármű hosszanti középsíkjában kell lennie, ha pedig egymás mellett, akkor vonatkozási pontjaiknak a jármű hosszanti középsíkjára szimmetrikusan kell elhelyezkedniük, — egy másik első lámpával egymásba épített ködfényszórót úgy kell felszerelni, hogy vonatkozási pontja a jármű hosszanti középsíkjában legyen, — két ködfényszórót, amelyek közül az egyik vagy mindkettő egy másik első lámpával van egymásba építve, úgy kell felszerelni, hogy vonatkozási pontjaik a jármű hosszanti középsíkjára szimmetrikusan helyezkedjenek el. 6.7.3.2. Magasságban: legalább 250 mm a talajszint felett. A világítófelület egyetlen pontja sem lehet a tompított fényszóró világítófelületének legmagasabb pontja felett. 6.7.3.3. Hosszirányban: a jármű elején. Ez az előírás akkor teljesül, ha a kisugárzott fény nem zavarja a vezetőt sem közvetlenül, sem a visszapillantó tükrökből, illetve a jármű egyéb visszaverő felületéről. 6.7.4. Geometriai láthatóság Ezt az I. melléklet A. 10. pontjában megadott α és β szögek határozzák meg: α = 5° felfelé és lefelé; β = 45° kifelé és 10° befelé. 6.7.5. Irányítás: előre. Elfordulhat a kormányzási szöggel együtt. 6.7.6. Csoportosítható más első lámpákkal. 6.7.7. Nem kombinálható más első lámpával. 6.7.8. Kölcsönösen egymásba építhető egy távolsági fényszóróval és egy első helyzetjelző lámpával. 6.7.9. Elektromos kapcsolás A ködfényszórónak a távolsági fényszórótól vagy a tompított fényszórótól függetlenül be- és kikapcsolhatónak kell lennie. 6.7.10. Bekapcsolás-visszajelző lámpa: választható. Zöld színű, nem villogó visszajelző lámpa. 6.7.11. Egyéb követelmény: nincs. 6.8. Hátsó helyzetjelző ködlámpák 6.8.1. Száma: egy vagy kettő. 6.8.2. Elrendezési vázlat: nincs különleges előírás. 6.8.3. Elhelyezés 6.8.3.1. Szélességben: egyetlen hátsó helyzetjelző ködlámpa esetén a felszerelési helyének a jármű hosszirányú középsíkjához viszonyítva azon az oldalon kell lennie, amelyik ellentétes azzal az oldallal, amelyet a közúti közlekedési szabályzat a közlekedésre előír abban a tagállamban, ahol a járművet nyilvántartásba vették. 6.8.3.2. Magasságban: legalább 250 mm és legfeljebb 900 mm a talajszint felett. 6.8.3.3. Hosszirányban: a jármű hátulján. 6.8.3.4. A hátsó helyzetjelző ködlámpa és a féklámpa világítófelülete közötti távolság legalább 100 mm. 6.8.4. Geometriai láthatóság Ezt az I. melléklet A. 10. pontjában megadott α és β szögek határozzák meg: α = 5° felfelé és lefelé; β = 25° balra és jobbra. 6.8.5. Irányítás: hátrafelé. 6.8.6. Csoportosítható minden más hátsó lámpával. 6.8.7. Más lámpával nem kombinálható. 6.8.8. Kölcsönösen egymásba építhető a hátsó helyzetjelző lámpával. 6.8.9. Elektromos kapcsolás A lámpa csak akkor éghet, ha a következő lámpák közül egy vagy több is ég: távolsági fényszóró, tompított fényszóró vagy ködfényszóró. Ha a jármű ködfényszóróval is fel van szerelve, akkor a hátsó helyzetjelző ködlámpának a ködfényszórótól függetlenül kikapcsolhatónak kell lennie. 6.8.10. Bekapcsolás-visszajelző lámpa: kötelező. Borostyánsárga színű, nem villogó visszajelző lámpa. 6.8.11. Egyéb követelmény: nincs. 6.9. Elakadásjelző 6.9.1. A 6.3–6.3.8. pontban foglalt előírások érvényesek. 6.9.2. Elektromos kapcsolás Bekapcsolásának egy külön kapcsoló működtetésével kell történnie, amely lehetővé teszi az irányjelző lámpák egyidejű áramellátását. 6.9.3. Bekapcsolás-visszajelző lámpa: kötelező. Piros színű, villogó visszajelző lámpa vagy ennek hiányában: a 6.3.10. pontban előírt visszajelző lámpák egyidejű működése. 6.9.4. Egyéb követelmény Az elakadásjelzés frekvenciája percenként 90 ± 30. Az irányjelző lámpáknak az elakadásjelző bekapcsolását követően legalább egy másodpercen belül ki kell gyulladniuk, majd ezt követően legalább másfél másodperccel ki kell aludniuk. Az elakadásjelzőnek akkor is bekapcsolhatónak kell lennie, ha a motor indítását, illetve leállítását végző kapcsoló olyan állásban van, amelynél a motor nem működhet. 6.10. Hátsó rendszámtáblát megvilágító lámpa 6.10.1. Száma: egy. A lámpa több, a hátsó rendszámtábla helyének megvilágítására szolgáló optikai elemből is állhat.



6.10.2. Elrendezési vázlat úgy, hogy a lámpa megvilágítsa a rendszámtábla helyét. 6.10.3. Elhelyezés 6.10.3.1. Szélességben 6.10.3.2. Magasságban 6.10.3.3. Hosszirányban 6.10.4. Geometriai láthatóság 6.10.5. Irányítás 6.10.6. Csoportosítható egy vagy több hátsó lámpával. 6.10.7. Kombinálható a hátsó helyzetjelző lámpával. 6.10.8. Nem építhető egymásba kölcsönösen másik lámpával. 6.10.9. Elektromos kapcsolás: nincs különleges előírás. 6.10.10. Bekapcsolás-visszajelző lámpa: választható. Ezt a funkciót a helyzetjelző lámpa visszajelző lámpájának kell biztosítania. 6.10.11. Egyéb követelmény: nincs. 6.11. Oldalsó nem háromszögletű fényvisszaverők 6.11.1. Száma oldalanként: egy vagy kettő, IA. osztályú ( 21 ). 6.11.2. Elrendezési vázlat: nincs különleges előírás. 6.11.3. Elhelyezés 6.11.3.1. Szélességben: nincs különleges előírás. 6.11.3.2. Magasságban: legalább 300 mm és legfeljebb 900 mm a talajszint felett. 6.11.3.3. Hosszirányban: olyan legyen, hogy normál körülmények között se a vezető, se utasa, se ezek ruházata ne takarja el a fényvisszaverőt. 6.11.4. Geometriai láthatóság Vízszintes szög: 30° előre és hátra. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mm-nél kisebb magasságban van elhelyezve. 6.11.5. Irányítás: a fényvisszaverők vonatkozási tengelyének a jármű hosszanti középsíkjára merőlegesnek kell lennie, és kifelé kell irányulnia. Az első fényvisszaverők elfordulhatnak a kormányzási szöggel együtt. 6.11.6. Csoportosítható más fényjelző berendezésekkel. 6.12. Hátsó nem háromszögletű fényvisszaverő ▼C1 6.12.1. Száma: kettő, IA. osztályú (21) . ▼B 6.12.2. Elrendezési vázlat: nincs különleges előírás. 6.12.3. Elhelyezés 6.12.3.1. Szélességben: — a világítófelületeknek a jármű hosszanti középsíkjától legtávolabbi szélei a jármű legkülső szélességi pontjától 400 mm-nél nem lehetnek távolabb, — a fényvisszaverők belső széleinek egymástól legalább 500 mm távolságban kell lenniük. Ez a távolság 400 mm-re csökkenthető, ha a jármű legnagyobb szélessége 1 300 mm-nél kisebb. 6.12.3.2. Magasságban: legalább 250 mm és legfeljebb 900 mm a talajszint felett. 6.12.3.3. Hosszirányban: a jármű hátulján. 6.12.4. Geometriai láthatóság Vízszintes szög: 30° kifelé és 10° befelé. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a fényvisszaverő 750 mm-nél kisebb magasságban van elhelyezve. 6.12.5. Elhelyezés: hátrafelé. 6.12.6. Csoportosítható minden más lámpával. 6.12.7. A fényvisszaverő világítófelületének lehetnek más hátsó lámpákkal közös részei. ▼M1 6.13. Nappali menetjelző lámpa 6.13.1. Száma: — egy vagy kettő, olyan járművek esetében, amelyeknek a teljes szélessége nem haladja meg az 1 300 mm-t, — kettő, olyan járművek esetében, amelyeknek a teljes szélessége meghaladja az 1 300 mm-t. 6.13.2. Elrendezés: — nincs meghatározott követelmény. 6.13.3. Elhelyezés: 6.13.3.1. Szélességben: — egy független nappali menetjelző lámpa felszerelhető az egyik első lámpa fölé, alá vagy mellé. Ha a lámpákat egymás fölé helyezték el, a nappali menetjelző lámpa referencia-középpontjának a jármű hosszanti középsíkjában kell elhelyezkednie. Ha azok egymás mellett találhatóak, referencia-középpontjaiknak a jármű hosszanti középsíkjára szimmetrikusan kell elhelyezkedniük, — egy másik első lámpával összeépített egyetlen független nappali menetjelző lámpát úgy kell elhelyezni, hogy referencia-középpontja a jármű hosszanti középsíkjában legyen. Ha azonban a járművet a nappali menetjelző lámpa mellett másik első lámpával is felszerelték, a két lámpa referencia-középpontjainak a jármű hosszanti középsíkjára szimmetrikusan kell elhelyezkedniük, — két olyan nappali menetjelző lámpát, amelyek bármelyike egy másik első lámpával van összeépítve, illetve egyik sincs egy másik első lámpával összeépítve, úgy kell felszerelni, hogy referencia-középpontjaik a jármű hosszanti középsíkjára szimmetrikusak legyenek, — a világítófelület belső peremeinek legalább 500 mm távolságra kell egymástól lenniük olyan járművek esetében, amelyeknek a teljes szélessége meghaladja az 1 300 mm-t. 6.13.3.2. Magasságban: — a talajszint felett legalább 250 mm és legfeljebb 1 500 mm. 6.13.3.3. Hosszirányban: a jármű elején. Ez a követelmény akkor tekinthető teljesítettnek, ha a kibocsátott fény a visszapillantó tükrön és/vagy a jármű egyéb fényvisszaverő felületén visszatükröződve a jármű vezetőjét sem közvetlenül, sem közvetve nem zavarja. 6.13.3.4. Távolság: — ha az első irányjelző lámpák és bármely nappali menetjelző lámpa távolsága legfeljebb 40 mm, az adott oldali nappali menetjelző lámpa elektromos kialakításának olyannak kell lennie, hogy az: — — kikapcsolt állapotban legyen, vagy — fényerőssége legfeljebb 140 cd-re csökkenjen — az adott első irányjelző lámpa működtetésének teljes időtartamára (a működési ciklus alatt és a ciklusok között is). 6.13.4. Geometriai láthatóság: — α = 10° felfelé és 10° lefelé, — β = 20° jobbra és balra, ha csak egy nappali menetjelző lámpa van, — β = 20° kifelé és 20° befelé, ha két nappali menetjelző lámpa van. 6.13.5. Tájolás: — előrefelé; mozoghat a kormányzási szögnek megfelelően. 6.13.6. Elektromos kapcsolás: — valamennyi nappali menetjelző lámpának be kell kapcsolnia a főkapcsoló működtetésekor; azonban kikapcsolt állapotban maradhatnak a következő feltételek mellett: — — az automata sebességváltó parkoló állásban van, — a rögzítőfék működik, vagy — mielőtt a járművet első alkalommal mozgásba hoznák a főkapcsoló és a jármű meghajtó rendszerének minden egyes manuális működésbe hozatala után, — a nappali menetjelző lámpa manuálisan kikapcsolható; ez azonban csak akkor lehetséges, ha a jármű sebessége a 10 km/h-t nem haladja meg. A lámpáknak automatikusan újra be kell kapcsolniuk, amikor a jármű sebessége túllépi a 10 km/h-t vagy pedig a jármű 100 méternél hosszabb utat tett meg, — a nappali menetjelző lámpáknak minden esetben automatikusan ki kell kapcsolniuk, amikor: — — a járművet a főkapcsolóval leállítják, — az első ködlámpák működésbe lépnek, — a fényszórókat bekapcsolják, kivéve, ha azokat arra használják, hogy felvillanó figyelmeztető fényt adjanak rövid időközönként, és — 1 000 lux alatti környezeti fényviszonyok mellett, amennyiben a jármű sebességmérőjén a jelzett sebesség még tisztán olvasható (pl. ha a sebességjelző állandóan megvilágított) és a jármű nincs felszerelve a 6.5.9. pontnak megfelelő nem villogó zöld visszajelző lámpával vagy a nappali menetjelző lámpához zöld, megfelelő szimbólummal ellátott bekapcsolás-visszajelzővel. Ilyen esetben a tompított fényszórók és az I. melléklet B. szakaszának 11. pontjában előírt világító berendezések egyidejűleg automatikusan bekapcsolnak 2 másodpercen belül, amint a környezeti fény szintje 1 000 lux alá esik. Ha a környezeti fényviszonyok később legalább 7 000 luxot érnek el, a nappali menetjelző lámpának automatikusan működésbe kell lépnie, miközben a tompított fényszóró és az I. melléklet B. szakaszának 11. pontjában előírt világító berendezések egyidejűleg automatikusan kikapcsolnak 5–300 másodpercen belül (azaz a világítás teljesen automatikus kapcsolása szükséges, ha a vezető számára nincs látható jelzés és késztetés, hogy sötétben bekapcsolja a normál világítást). 6.13.7. Bekapcsolás-visszajelző: — opcionális. ▼B